Γιουλιάνα του Νάσσαου-Ντίλενμπουργκ (1587-1643)

Η Γιουλιάνα, ολλανδ.: Juliane van Nassau-Dillenburg (3 Σεπτεμβρίου 1587 – 15 Φεβρουαρίου 1643) από τον Οίκο του Νάσσαου-Ζήγκεν ήταν κόρη του κόμη του Νάσσαου-Ζήγκεν και με τον γάμο της έγινε λαντγκραβίνα της Έσσης-Κάσσελ.

Βιογραφία
Γεννήθηκε στο Ντίλενμπουργκ και ήταν η δεύτερη κόρη του Ιωάννη Ζ΄ κόμη του Νάσσαου-Ζήγκεν (1561–1623), (που έγινε ο Ιωάννης Α΄ κόμης του Νάσσαου-Ζήγκεν όταν η κληρονομία του πατέρα του διαιρέθηκε το 1606), και της συζύγου του Μαγδαληνής του Βάλντεκ (1558-1599).

Προκειμένου να διασφαλίσει ότι όλοι οι γιοί της θα είχαν εισόδημα που να ταιριάζει σε έναν λάντγκραβο, η Γιουλιάνα έκανε μία πολιτική μεταβίβασης εσόδων και δικαιωμάτων ιδιοκτησίας στα παιδιά της. Τελικά ο Μαυρίκιος μετέφερε το ένα τέταρτο της Έσσης, το λεγόμενο τεταρτημόριο του Ρότενμπουργκ στα παιδιά του. Ωστόσο, αυτή η περιοχή παρέμεινε υπό την κυριαρχία της Έσσης-Κάσσελ. Έτσι οι γιοι της Γιουλιάνας, ο Χέρμαν και ο Φρειδερίκος, ίδρυσαν τους κλάδους Έσσης-Ρότενμπουργκ και Έσσης-Έσβεγκε του Οίκου της Έσσης και το 1649 ο γιος της Eρνέστος ίδρυσε τον κλάδο Έσσης-Ράινφελς. Ο Χέρμαν και ο Φρειδερίκος απεβίωσαν χωρίς παιδιά και το 1658 ο Ερνέστος κληρονόμησε όλο το τεταρτημόριο του Ρότενμπουργκ. Ωστόσο τα επόμενα 250 χρόνια το Ρότενμπουργκ διαιρέθηκε, συνενώθηκε και διαιρέθηκε ξανά, δημιουργώντας πλάγιους κλάδους με ονόματα όπως Έσσης-Ράινφελς-Ρότενμπουργκ, Έσσης-Έσβεγκε-Βάνφρηντ και Έσσης-Ρότενμπουργκ-Έσβεγκε.

Ο Μαυρίκιος παραιτήθηκε το 1627, υπό την πίεση της Συνέλευσης των Τάξεων. Αποσύρθηκε στο Έσβεγκε, όπου απεβίωσε το 1632. Η Έσση-Κάσσελ κληροδοτήθηκε στον Γουλιέλμο Ε΄, γιο του Mαυρικίου από τον πρώτο του γάμο. Το 1629 η Γιουλιάνα και τα παιδιά της μετακόμισαν στο κάστρο Ρότενμπουργκ στο Ρότενμπουργκ αν ντερ Φούλντα, όπου η Γιουλιάνα απεβίωσε το 1643.

Οικογένεια
Παντρεύτηκε στις 22 Μαΐου 1603 τον Mαυρίκιο λάντγκραβο της Έσσης-Κάσσελ ως η δεύτερη σύζυγός του. Είχαν 14 παιδιά:
 Φίλιππος (Κάσσελ, 26 Σεπτεμβρίου 1604 - σκοτώθηκε στη Μάχη του Λούτερ, 17 Ιουνίου 1626), απεβ. 22 ετών.
 Αγνή (Κάσσελ 14 Μαΐου 1606 - Ντέσαου, 28.5.1650), παντρεύτηκε τον Ιωάννη-Κάζιμιρ πρίγκιπα του Άνχατ-Ντέσαου.
 Χέρμαν Δ΄ (Κάσσελ, 15 Αυγούστου 1607 - Ρότενμπουργκ, 25 Μαρτίου 1658), λάντγκραβος της Έσσης-Ρότενμπουργκ.
 Γιουλιάνα (Μπάρμπουργκ, 7 Οκτωβρίου 1608 - Κάσσελ, 11 Δεκεμβρίου 1628), απεβ. 20 ετών.
 Σαβίνα (Κάσσελ, 5 Ιουλίου 1610 - Κάσελ, 21 Μαΐου 1620), απεβ. 10 ετών.
 Μαγδαληνή (Kάσσελ, 25 Αυγούστου 1611 - δ. Bedburg, 12 Φεβρουαρίου 1671), παντρεύτηκε τον Έριχ-Άντολφ κόμη του Ζαλμ-Ράιφερσαϊντ.
 Mαυρίκιος (Κάσσελ, 13 Ιουνίου 1614 - Κάσσελ, 16 Φεβρουαρίου 1633), απεβ. 19 ετών.
 Σοφία (Κάσελ, 12 Σεπτεμβρίου 1615 - Μπύκεμπουργκ, 22 Νοεμβρίου 1670), παντρεύτηκε τον Φίλιππο Α΄ κόμη του Σάουμπουργκ-Λίππε.
 Φρειδερίκος (Κάσσελ, 9 Μαΐου 1617 - σκοτώθηκε στη μάχη, Κοστέν, 24 Σεπτεμβρίου 1655), λάντγκραβος της Έσσης-Έσβεγκε.
 Χριστιανός (Κάσσελ, 5 Φεβρουαρίου 1622 - Μπύκεμπουργκ, 14 Νοεμβρίου 1640), Σουηδός συνταγματάρχης, απεβίωσε μετά από φιλονικία με τον στρατηγό Γιόχαν Μπανέρ και μερικούς άλλους αξιωματικούς. Πιθανότατα δηλητηριάστηκε .
 Eρνέστος (Κάσσελ, 17 Δεκεμβρίου 1623 - Κελν, 12 Μαΐου 1693), λάτγκραβος της Έσσης-Ράινφελς.
 Χριστίνα (Κάσσελ, 9 Ιουλίου 1625 - Κάσσελ, 25 Ιουλίου 1626), απεβ. 1 έτους.
 Φίλιππος (Κάσσελ, 28 Σεπτεμβρίου 1626 - Ρότενμπουργκ, 8 Ιουλίου 1629), απεβ. 3 ετών.
 Ελισάβετ (Κάσσελ, 23 Οκτωβρίου 1628 - Κάσσελ, 10 Φεβρουαρίου 1633), απεβ. 5 ετών.

Σημειώσεις

Αναφορές και πηγές 
 Lemberg, Margret: Juliane Landgräfin zu Hessen (1587 - 1643), δημοσιεύθηκε ως: Quellen und Forschungen zur hessischen Geschichte, τόμος. 90, Darmstadt, Marburg, 1994.

Κόμισσες του Νάσσαου
Οίκος του Νάσσαου